Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a bányászatról szóló 1993. évi XLVIII. törvény 44. §
Paragraph Index: 206

b) Erőművi főberendezések: ba) kazánok, bb) turbinák, bc) generátorok, bd) főtranszformátorok, blokktranszformátorok. 2.18. Főelosztóhálózat Az elosztóhálózat 132 kV-os feszültségszintű része. — H — 2.19. Hatóság Az engedélyes tekintetében hatáskörrel rendelkező országos vagy helyi államigazgatási szerv. — I — 2.20. Idegen vállalkozó Az a vállalkozó, amelyik az üzemeltető hatáskörébe tartozó berendezéseken, létesítményeken megbízás alapján állandó vagy alkalmi munkát végez, és dolgozói nem tartoznak az üzemeltető saját személyi állományába. 2.21. Ideiglenes berendezés (A létesítés szempontjából) Ideiglenes az a berendezés, amely korlátozott időtartamú, de legfeljebb másfél éves használatra készült, továbbá az a végleges berendezésrész, amelyet a teljes, végleges berendezés elkészülte előtt valamilyen kényszerítő ok (célszerűség) miatt átmenetileg feszültség alá, illetve üzembe helyeznek. — K — 2.22. Karbantartás A berendezések tervszerű, megelőző állagmegóvása, javítása, tisztítása, a szükséges cserék és pótlások elvégzése, esetenként az üzemi hiba elhárítása (üzemzavart megelőző karbantartás), de nem jelenti a berendezés élettartamának vagy kapacitásának számottevő bővítését. 2.23. Karbantartó személyzet Azon — az üzemeltető munkajogi állományába tartozó — személyek összessége, akik a villamosművi berendezések állagának megóvásával, javításával, cseréjével, pótlásával kapcsolatos munkát rendszeresen (műhely, laboratórium) vagy alkalmilag (összevont vagy nagy karbantartás idején stb.) végzik. 2.24. Kezelési útmutató (üzemeltetési vagy üzemviteli utasítás) Az üzemeltető által az üzemi személyzet részére kiadott utasítás, amely a személyzet teendőire vonatkozó részletes szerelési, kezelési, üzemi és személybiztonsági előírásokat tartalmaz. 2.25. Képzetlen személy [MSZ EN 50110—1 3.2.5. szakasz] Az a személy, aki nem tartozik sem a szakképzett (2.38.), sem a kioktatott (2.29.) személyek csoportjába. 2001/37. szám 2.26. Kijárati utak biztonsági világítása [MSZ 9620—9 845—09—11] A helyiség menekülési útvonalának felismerhetősége és használhatósága érdekében létesített tartalékvilágítás. 2.27. Kijáratjelző irányfény A menekülési irányt, illetve a kijárati ajtó helyét jelző világítótest, amely sem az utat, sem az ajtót nem világítja meg. 2.28. Kioktatott személy [MSZ EN 50110—1 3.2.4. szakasz] Az a személy, akit szakképzett személy a villamosság által előidézett veszélyhelyzetek elkerülésére megfelelően kioktatott. 2.29. Környezeti hatásvizsgálat Az az előkészítő és részletes vizsgálati szakaszból álló eljárás, amelynek célja, hogy egy megvalósítani kívánt létesítmény, beruházás, eljárás vagy tevékenység tényleges megvalósításának megkezdése előtt annak várható környezeti hatásait előzetes környezeti tanulmányban és részletes környezeti hatástanulmányban felmérje, azokat lehetőség szerint meghatározza, értékelje, és annak alapján befolyásoló tényezője legyen a megvalósítást engedélyező vagy elutasító döntésnek. 2.30. Közelítési övezet [MSZ EN 50110—1 3.3.2. szakasz] A veszélyes övezetet körülvevő, meghatározott nagyságú tér. — L — 2.31. Létesítés A villamosmű és berendezéseinek tervezése, kivitelezése, átalakítása vagy bővítése és az ehhez kapcsolódó hatósági eljárások lefolytatása. — M — 2.32. Megszüntetés A villamosmű és berendezései végleges üzemen kívül helyezése utáni leszerelése, lebontása, a terület újrahasznosításának lehetővé tétele, és az ehhez kapcsolódó hatósági eljárások lefolytatása. 2.33. Munkahelyek biztonsági világítása [MSZ 9620—9 845—09—12] A veszélyes munkát végző személyek szükséges látási feltételeinek biztosítására létesített tartalékvilágítás. 2.34. Munkavédelmi üzembe helyezés [1993. évi XCIII. törvény 87. § 7. pont] Az a munkavédelmi eljárás, amelynek során az üzemeltető meggyőződik arról, hogy az adott létesítmény, munkahely, technológia, munkaeszköz a munkavédelmi követelményeket kielégíti, és üzemeltetését elrendeli. 2.35. Munkavezető [MSZ EN 50110—1 3.2.1. szakasz] A munkavégzés irányításával megbízott (feljogosított — 2.11.) és azért közvetlen felelősséggel tartozó személy. Ezen felelősségi kör egyes részei szükség esetén más személyekre átruházhatók. — P — 2.36. Próbaüzem Az üzemállapot, amikor az üzembe helyezés során vagy karbantartást követően a villamos berendezéseket, vagy azok önállóan üzemeltethető részeit előre meghatározott próbaüzemi program alapján üzemeltetik. A próbaüzem annak igazolására szolgál, hogy a létesítmény berendezései külön-külön és együttesen is megfelelnek a szerződésben kikötött feltételek szerinti folyamatos és rendeltetésszerű üzemeltetés követelményeinek. — Sz — 2.37. Szakképzett személy [MSZ EN 50110—1 3.2.3. szakasz] Az a személy, aki az adott munkaterületre vonatkozó szakmai képesítéssel és megfelelő gyakorlattal rendelkezik a villamosság által előidézett veszélyhelyzetek elkerülésére. 2.38. Szükségvilágítás [MSZ 9620—9 845—09—13] A szokásos tevékenység folytatásához szükséges látási feltételek biztosítására létesített tartalékvilágítás. — T — 2.39. Tartalékvilágítás [MSZ 9620—9 845—09—10] Az üzemi világítás (2.52.) kimaradása esetére létesített mesterséges világítás. 2.40. Termelő [VET 3. § a)] Aki az erőmű működtetésére, illetőleg villamos energia termelésére engedélyt kapott. — Ü — 2.41. Üzembe helyezés Új vagy nagyobb átalakításon átesett villamos berendezés (ide nem értve a fogyasztói berendezést) meghatározott — erőmű esetén hatósági engedélyezési — eljárási folyamat szerinti csatlakoztatása az együttműködő villamosenergia-rendszerhez. 2.42. Üzembe helyezés egyszemélyi felelőse Az újonnan szerelt, átszerelt, átrendezett stb. berendezés üzembe helyezési munkáinak összehangolására és irányítására megbízott (feljogosított) személy. 2.43. Üzembe helyezési engedély A munkavédelmi, munkabiztonsági, jogi és más rendeletek, szabványok, műszaki előírások, szabályzatok teljesülése (és a szükséges hatósági engedélyek megléte) esetén az üzemeltető illetékes, felelős vezetője által kiadott engedély. 2001/37. szám 2.44. Üzembe helyezési program Az üzembe helyezési program (próbaüzemi program) új vagy nagyobb átalakításon átesett villamos berendezés üzembe helyezési munkáinak lépéseit tartalmazza, amellyel csatlakozik az együttműködő villamosenergiarendszerhez. 2.45. Üzemeltetés A berendezések üzem közbeni kezelése, gondozása, ellenőrzése, felügyelete és az üzemi hiba elhárítása. E Szabályzat szempontjából üzemeltetésnek (próbaüzemeltetésnek) minősül a Szabályzat hatálya alá tartozó berendezések villamosenergia-rendszerrel való együttműködésének teljes időtartama alatt (első üzembe helyezéstől, azok megszüntetéséig terjedően) minden olyan tevékenység, amely a berendezéseknek indítására, üzemben tartására, kezelésére, karbantartására, leállítására, valamint az üzemzavarok elhárítására irányul. Üzemeltetésnek minősül a berendezések tartalékban állásának időtartama alatt végzett minden olyan tevékenység, amely a berendezések előírt paraméterek szerinti üzemkészségének megőrzését és az üzemirányító által elrendelt üzemállapot-változás feltételeinek biztosítását szolgálja. 2.46. Üzemeltető Az engedélyes, illetve az általa megbízott természetes vagy jogi személy vagy jogi személyiséggel nem rendelkező gazdasági társaság, aki egy pontosan meghatározott villamos berendezést vagy berendezéscsoportot, illetve körülhatárolható berendezésrészt — a tulajdonjogtól függetlenül — saját hatáskörben állandó jelleggel vagy meghatározott időre üzemelteti (kezeli). Egy bizonyos konkrét munka vagy művelet elvégzésére adott megbízás jelenti az üzemeltetői szerep (jogok és kötelezettségek) átadását. Egy berendezésnek (berendezésrésznek) azonos időben csak egyetlen üzemeltetője lehet. 2.47. Üzemi berendezés [MSZ 1585 2.2.2. szakasz] Az első üzembe helyezés időpontjától kezdődően minden olyan erősáramú berendezés, ami nem tartozik az épületvillamossági berendezéshez, valamint olyan háztartási vagy hasonló jellegű fogyasztókészülék, ami nem épületvillamossági berendezésre van kapcsolva. 2.48. Üzemi munka [MSZ EN 50110—1 3.4.1. szakasz] Minden olyan villamos és nem villamos tevékenység, amely során fennáll a villamos veszély lehetősége. 2.49. Üzemi próba Az első üzembe helyezést megelőző, vagy az üzemben volt berendezéseken később szükségessé váló olyan műveletek, amelyek a berendezések részleges vagy teljes üzembevételével járnak, de nem céljuk a berendezésnek vagy berendezésrésznek a termelési célú üzembevétele, hanem csupán azok kipróbálása. 2.50. Üzemirányító személy Az a szakképzett és megbízott (feljogosított) személy, aki felügyeli és szabályozza a termelő-, szállító- és elosztóberendezések, kábel- és szabadvezeték-rendszerek, és az ezekhez csatlakozó alállomások egészének vagy egy kijelölt részének üzemállapotát, utasítást ad, illetve engedélyezi az üzemzavar vagy a tervszerű munkák miatt szükségessé váló beavatkozásokat és egyéb munkákat, valamint felel a rábízott berendezés(ek) folyamatos üzeméért. 2.51. Üzemi személyzet Azon személyek köre, akiket az üzemeltető az üzemi munkák ellátásával állandóan vagy esetenként megbíz, és akik az üzemeltető személyi állományába tartoznak. Az üzemi személyzet körébe tartozhat szakképzett személy és kioktatott személy. Az üzemi személyzet magában foglalja az üzemeltető üzemviteli személyzetét (kezelő, irányító, kapcsolási utasításokat adó személyeket), a hálózatra kijáró és ott munkát végző személyzetét, és az üzemi szolgáltató munkát (szerelést, karbantartást, beszabályozást stb.) végző és irányító személyzetét. 2.52. Üzemi világítás Üzemi világítás az a mesterséges világítás, amelynek célja, hogy nem kielégítő természetes világítás esetén a hely rendeltetésének megfelelő látási viszonyokat hozzon létre. 2.53. Üzemviteli irányító személy Az üzemeltető által megbízott személy, aki meghatározott berendezések üzemének folytonossága, üzemvitelének biztonsága és gazdaságossága érdekében a normál üzemállapotot meghatározza, illetve jogosult az üzemállapot megváltoztatására, az alája rendelt szolgálati helyek személyzetének szükség szerint utasítást adhat. 2.54. Üzemviteli szolgálattevő személyzet Azon üzemi személyek összessége, akik a villamosművek üzemén belül szolgálati vagy egyéb utasításban meghatározott módon a villamos- és hőenergia-termelést, a villamosenergia-szállítást és -szolgáltatást közvetlenül biztosítják, az ezzel kapcsolatos berendezések üzemét irányítják, azokra felügyelnek, továbbá azok, akik a berendezéseket kezelik, gondozzák, ellenőrzik. 2.55. Üzemviteli vezető Az üzemeltető által megbízott személy, aki meghatározott berendezések üzemének folytonossága, üzemvitelének biztonsága és gazdaságossága érdekében az üzemállapot megváltoztatására az alája rendelt szolgálati helyek személyzetének szükség szerint utasítást adhat. — V — 2.56. Veszélyes övezet [MSZ EN 50110—1 3.3.3. szakasz] A feszültség alatt álló részek körüli olyan térség, amelyben a villamos veszély megelőzését szolgáló szigetelési szint nincs biztosítva, amikor oda a munkát végző személy védelmi intézkedések nélkül behatolhat. 2001/37. szám 2.57. Villamos berendezést kezelő személy (berendezésfelelős) A villamos berendezés kezelésével, illetve annak irányításával megbízott (feljogosított) és azért közvetlen felelősséggel tartozó személy. Ezen felelősségi kör egyes részei szükség esetén más személyekre átruházhatók. 2.58. Villamosmű [VET 3. § i)] Az erőmű, az alaphálózat és az elosztóhálózat. 2.59. Villamos szerkezet [MSZ 2364—200 2.7.1. szakasz] Mindenféle olyan szerkezet, amelyet a villamos energia fejlesztésére, átalakítására, szállítására, elosztására vagy felhasználására alkalmaznak, mint pl. forgógépek, transzformátorok, kapcsoló- és vezérlőkészülékek, mérőkészülékek, védelmi eszközök, vezetékrendszerek szerkezetei, fogyasztókészülékek. 2.60. Villamos túlfeszültség-védelem A villamos berendezések és hálózatok üzemeltetésekor a névleges üzemi feszültséget meghaladó valamennyi külső és belső eredetű (légköri, kapcsolási, üzemi frekvenciájú) túlfeszültség elleni védelmi módok összessége.

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes